
RAPORTI NGA PROCESI I KONSULTIMIT 

UDHËZIM ADMINISTRATIV (MBPZHR) – NR.02/2023 
PËR KUSHTET DHE KËRKESAT TEKNIKE QË DUHET PLOTËSUAR NGA STREHIMORET E KAFSHËVE SHOQËRUESE 

Hyrja/sfondi

Ministria e Bujqësisë, Pylltarisë dhe Zhvillimit Rural (MBPZHR) – Departamenti i Politikave Bujqësore dhe Tregjeve në cilësinë e Organit Propozues për hartimin Projekt Udhëzimit Administrativ (MBPZHR)-NR.02/2023 Kushtet dhe Kërkesat Teknike që duhet plotësuar nga Strehimoret e Kafshëve Shoqëruese, ka propozuar hartimin e tij me qëllim që të mundësojë zbatimin e Nenit 4 paragrafi 4.2 dhe Nenit 15 paragrafi 15.2 dhe Nenit 18 paragrafi 18.1 të Ligjit Nr. 02/L-10 për Përkujdesjen Ndaj Kafshëve (Gazeta Zyrtare e Republikës së Kosovës, Nr. 5/01. 10.2006) dhe sipas Nenit 13 të Ligjit Nr. 2004/21 për Veterinarinë (Gazeta Zyrtare e Republikës së Kosovës nr. 18/01, Nëntor 2007).
Përmes hartimit të këtij akti nën ligjor është krijuar baza ligjore me të cilën përcaktohen kushtet teknike dhe kërkesat për strehimoret e kafshëve shoqëruese, mënyrën se si mbahen kafshët në objektet e strehimit, obligimet e kujdestarëve të kafshëve,      kualifikimet e personelit që mbledhin dhe dërgojnë kafshët në strehimore, personelit që      kujdeset      për kafshët, trajtimin e kafshëve, funksionimin e hapësirave të mbajtjes së kafshëve, përmbajtjes dhe mënyrës së mbajtjes së regjistrit të strehimoreve, regjistrimi dhe mbikëqyrja e strehimoreve në Republikën e Kosovës
Dispozitat e këtij Projekt udhëzimi administrativ zbatohen nën mbikëqyrjen e autoriteteve komunale dhe Agjencisë së Ushqimit dhe Veterinarisë.

Bazuar në Rregulloren nr.09/2011 e Punës së Qeverisë së Republikës së Kosovës, Udhëzimit Administrativ Nr. 03/2013 për Standardet e Hartimit të Akteve Normative, Ministria i ka kaluar hapat si ne vijim të procesit legjislativ si:  formimin e ekipi punues, pjesëmarrjen në disa takime me ekipin punues për hartimin e Projekt udhëzimit administrativ.
Qëllimi dhe fushëveprimi i konsultimit.

Gjatë hartimit të politikave është me rëndësi që të gjithë ata që janë të përfshirë në procesin e konsultimit të jenë të njohur qysh prej fillimit me qëllimin dhe fushëveprimin e këtij Projekt udhëzimi administrativ. Kjo i ndihmon Ministrisë së Bujqësisë, Pylltarisë dhe Zhvillimit Rural për të analizuar gjendjen, identifikimin e problemeve, opsioneve, përgatitjen e rekomandimeve dhe propozimeve nga palët e interesit, për finalizimin e këtij projekt udhëzimi administrativ. 

Projekt Udhëzimit Administrativ (MBPZHR)-NR.02/2023 Kushtet dhe Kërkesat Teknike që duhet plotësuar nga Strehimoret e Kafshëve Shoqëruese, është paraparë me Planin Legjislativ të Ministrisë së Bujqësisë, Pylltarisë dhe Zhvillimit te Rural për vitin 2023.
 
Ecuria e procesit të konsultimit

Duke pasur parasysh se procesi i konsultimeve është realizuar dhe zhvilluar sipas rregullave dhe procedurave të përcaktuara në Rregulloren për Punën e Qeverisë nr. 09/2011, Rregulloren Nr. 05/2016 për standardet minimale për procesin e konsultimit publik, Ministria e Bujqësisë, Pylltarisë dhe Zhvillimit Rural (MBPZHR), si organ propozues i këtij akti nën ligjor ka zhvilluar procesin e konsultimeve paraprake dhe publike në të cilën periudhë e ka dërguar në Konsultim tek të gjitha institucionet përkatëse dhe shoqatat relevante, që t’ju ofrojë informata për publikun e në veçanti për grupet e interesit me qëllim të merret mendimi i publikut dhe grupeve të interesit rreth hartimit të këtij Projekt udhëzimi administrativ. 

Gjatë kësaj periudhe lidhur me këtë Projekt udhëzimi administrativ kemi pranuar komente nga palët e interesit në lidhje me materien, përmbajtjen, detyrimet e palëve të cilat do të përfshihen në zbatimin e këtyre dispozitave. 

Kohëzgjatja e procesit të konsultimit të dokumentit në fjalë, është bërë konform nenit 7 dhe 32 Rregullores nr. 09/2011për Punën e Qeverisë së Republikës së Kosovës.

Projekt Udhëzimit Administrativ (MBPZHR)-NR.02/2023 Kushtet dhe Kërkesat Teknike që duhet plotësuar nga Strehimoret e Kafshëve Shoqëruese, është publikuar ne Platformën e Konsultimit Publik së bashku me Dokumentin e Konsultimit i cili ne forme te shkurtër ka paraqitur informatat e përmbledhura të projektligjit, qëllimin, objektivat dhe hapësirën për konsultim, informatat për hapat pas përfundimit të procesit te konsultimit etj.
	Metodat e Konsultimit
	Datat/kohëzgjatja
	Numri i pjesëmarrësve 
	Numri i pjesëmarrësve të cilët kanë kontribuar 
	Numri i komenteve  te pranuara

	1. Konsultimet me shkrim / në mënyrë elektronike;
	Data e fillimit:   26.09.2022 Data e përfundimit 16.10.2022 
15 ditë pune
	46
	46
	25

	2. Publikimi në ueb faqe/Platforma elektronike
	Data e fillimit:  20.10.2022 Data e përfundimit 09.11.2022
15 ditë pune
	
	
	

	3. Takimet publike
	
	
	
	

	4. Konferencat
	
	
	
	

	5. Takime me grupe të interesit
	
	
	
	

	6. Punëtoritë
	
	
	
	

	7. Intervistat/takimet sy në sy
	
	
	
	

	8. Hulumtimet e opinionit
	
	
	
	

	9. Votimi diskutues
	
	
	
	

	10. Panelet me qytetarë 
	
	
	
	

	11. Stendat në rrugë
	
	
	
	

	12. tjetër
	
	
	
	



Përmbledhje e  kontributeve të pranuara gjatë procesit të konsultimit

Projekt Udhëzimit Administrativ (MBPZHR)-NR.02/2023 Kushtet dhe Kërkesat Teknike që duhet plotësuar nga Strehimoret e Kafshëve Shoqëruese nga palët e interesit janë dhënë kryesisht gjatë takimeve punuese dhe kontributet e komunikimit të drejtpërdrejtë nga ana e palëve të interesit me shkrim  dhe përmes emalit.
Çështje tjera
Me qellim të finalizimit te Projekt Udhëzimit Administrativ (MBPZHR)-NR.02/2023 Kushtet dhe Kërkesat Teknike që duhet plotësuar nga Strehimoret e Kafshëve Shoqëruese dhe shqyrtimit të komenteve të pranuara, janë mbajtur takime punuese ne Departamentin sponzurues të Ministrisë së Bujqësisë, Pylltarisë dhe Zhvillimit Rural, ku nga anëtaret e ekipit punues janë shqyrtuar veç e veç, ndërsa raporti i detajuar për komentet e pranuara, kontribuuesit dhe statusin e kontributeve janë paraqitur në Shtojcën nr.1 të këtij raporti.
Hapat e ardhshëm

Projekt Udhëzimit Administrativ (MBPZHR)-NR.02/2023 Kushtet dhe Kërkesat Teknike që duhet plotësuar nga Strehimoret e Kafshëve Shoqëruese është finalizuar nga Departamenti Ligjor i Ministrisë së Bujqësisë, Pylltarisë dhe Zhvillimit Rural dhe është procedua për shqyrtim dhe aprovim ne Kabinetin e Ministrit te MBPZHR-së, me datën 24.05.2023. Ndërsa është aprovua nga Ministri me datën 25.05.2023.
Ne vijim gjeni shtojcën me Tabelën e detajuar me informatat për kontribuesit, arsyetimet për përgjigjet e pranuara dhe të refuzuara.  

	Emri   i organizatës /individit
	Koment i organizatës /individit
	Përgjigja nga Ministria
E pranuar plotësisht
E pranuar pjesërisht 
E refuzuar

	Sqarim nga Ministria 
(veçanërisht arsyet për të mos pranuar komente të caktuara)

	Respodentët
	
	Arsyetimi i organit propozues për përfshirje apo mos përfshirje të komentit të dhënë –MBPZHR 




































	Komente shtesë

	Çështjet Kyçe 1
	Adrian Bajrami 

Neni 23
Kërkoj që eutanazia të bëhet vetëm me lejen e një komisioni etik nga institucionet përkatëse ku përfshin aktorët përkatës dhe entet shkencore dhe profesionale si Instituti Veterinar në kuadër të Fakultetit të Bujqësisë dhe Mjekësisë Veterinare për të shmangur keqpërdorimin e eutanazisë nga komunat dhe strehimoret private në të ardhmen.
Ardian Cakolli
Strehimoret duhet të obligohen që të bëjnë një plan të adoptimit dhe pa këtë plan të mos aprovohen apo licencohen si strehimore.
Asesi nuk lejohet enatauzia  
Ky nen tenton menaxhimin e qenve përmes eutanazisë. Unë personalisht kam jetuar jashtë dhe e gjitha bota na shikon me një sy të errët për shkak të trajtimit jo njerëzor që ia bëjmë kafshëve. Ndërtimi i strehimoreve që i çon në vdekje, është thjeshtë shenjë që institucionet tona janë pasive sa i përket menaxhimit të qëndrueshëm të kafshëve të rrugës dhe zgjedhin mënyrën më të lehtë dhe më fitimprurëse për grupe të interesave përmes eutanazisë. 
Nuk duhet lejuar asesi që ai koment të aprovohet si i tillë. 
Pëlqimi i komunitetit të largohet dhe të obligohen strehimoret që qentë e shëndetshëm dhe të mirë me njerëzit të kthehen në lagje apo rrugë ku janë marr.  

Fondacioni për të Drejat e Kafshëve
Neni 23
Ekzaminimi, profilaksia dhe trajtimi

1. Pas marrjes në strehimore, kafsha duhet të kontrollohet nga një veteriner.
2. Kur nga kontrolli veterinar nga paragrafi 1 i këtij neni del qartë se kafsha shfaq shenja të vuajtjes së skajshme, sëmundje të rënda të pashërueshme, lëndime të rënda trupore, çrregullime psiqike të papërmirësueshme të sjelljes që shkakton vuajtje ose ka arritur një moshë të tillë që është privuar nga funksionet bazë të jetës, duhet të eutanizohet menjëherë me një metodë mjekësore humane. 
2.1. Për kafshët me sjellje agresive, menaxheri i strehimores mund të ofrojë trajnime të sjelljes ose të bashkëpunojë me entitete të tjera publike ose private në mënyrë që eutanizimi të jetë alternativa e fundit e mundshme për qentë agresivë, sipas legjislacionit në fuqi. 
3. Në raste specifike, për kafshët për të cilat janë shpenzuar të gjitha mundësitë e tjera për adoptim dhe për të cilat shëndeti dhe mirëqenia e kafshëve do të rrezikohej dhe do të rezultonte me ngordhje të kafshës nëse do të mbaheshin në strehimore për një periudhë të gjatë, ose do të përbënin rrezik për shëndetin dhe sigurinë e njerëzve nëse kthehen në rrugë, mund të eutanazohen me një metodë mjekësore humane jo më parë se të kenë kaluar tridhjetë (30) ditë nga data e pranimit në strehimore.
4. Për kafshët sipas paragrafit 3 të këtij neni duhet të sigurohen dëshmi të dokumentuara për:
4.1 Trajtimin mjekësor dhe masat edukative të kafshës;
4.2 Promovimin aktiv të adoptimit të kafshës sipas kërkesave të nenit 12 të këtij Udhëzimi Administrativ;
4.3 rrezikimin e mirëqenies dhe shëndetit të kafshës në rast të qëndrimit më të gjatë në strehimore;
4.4 dëshmi se kafsha paraqet rrezik për shëndetin dhe sigurinë publike nëse kthehet në rrugë;
5. Për kafshët sipas pikës 3 të këtij neni, vendimin për eutanazinë duhet të merret nga një komision i posaçëm etik, i krijuar nga autoriteti kompetent, i përbërë nga:
6.1 menaxher i strehimores
6.2 veterineri përgjegjës
6.3 zyrtarë nga autoriteti kompetent, dhe
6.4 përfaqësues të shoqërisë civile në fushën e mirëqenies dhe të drejtave të kafshëve;
6. Në rastet e rënda të vuajtjes së kafshëve sipas paragrafit 3, ku pritja e vendimit të komisionit për eutanizimin e kafshës vonohet, për arsye të mirëqenies së kafshëve, kafsha mund të eutanizohet pa vendim paraprak nga komisioni. Komisioni duhet të informohet menjëherë pas eutanazisë dhe të pajiset me justifikimin e dokumentuar për mënyrën e veprimit. 
6.1. Për kafshët që kapen në rrugë dhe verifikohet pronësia përmes mikroçipit ose dihet pronari, strehimorja kontakton pronarin dhe vendoset kthimi tek pronari. Në rastet kur kafsha nuk i kthehet pronarit 15 ditë pasi është gjetur, kafsha mund të vendoset për adoptim.
7. Nëse strehimorja vendos t'i mbajë qentë e marrë për më shumë se një (1) muaj, duhet të njoftojë autoritetin kompetent, menjëherë pasi vendimit të mbajtjes së tyre dhe të respektojë dispozitat e këtij udhëzimi administrativ për mbajtjen e këtyre kafshëve.
8. Vendimi i mjekut veterinar nga paragrafët 2 dhe 3 të këtij neni duhet të raportohet tek autoriteti kompetent dhe të regjistrohet në librin e protokollit në strehimore.
9. Qentë endacakë që janë të shëndetshëm dhe nën kujdesin e komunitetit, duhet të sterilizohen, vaksinohen, trajtohen kundër dëmtuesve, regjistrohen dhe shënjohen dhe mund të kthehen në rrugë pas 5-7 ditë, përmes metodës KSVL (kapje, sterilizim, vaksinim, lëshim) sipas legjislacionit në fuqi.
10. Kafshët në strehimore duhet të trajtohen kundër dëmtuesve të brendshëm dhe të jashtëm, si dhe masat imunoprofilaktike dhe masat e tjera duhet të kryhen në përputhje me legjislacionin në fuqi.
11. Personeli i strehimores duhet të kontrollojë gjendjen e përgjithshme të kafshëve të paktën dy herë në ditë dhe të shënojë të gjitha ndryshimet në sjellje në dosjen e kafshës dhe, nëse është e nevojshme, të informojë veterinerin.
12. Të dhënat e kafshëve të ngordhura dhe të eutanazuara në strehimore duhet të mbahen në regjistrat e strehimores. 
13. Kafshët në strehimore duhet të vendosen në mënyrë të tillë që të parandalohet transmetimi i sëmundjeve ndërmjet tyre dhe të mos ketë kontakt ndërmjet kafshëve të pa përshtatshme mes vete.

Duke ju referuar dispozitave ligjore nga neni 8, paragrafi 1, dhe neni 10, paragrafi 2, të Ligjit për Përkujdesje ndaj Kafshëve, një kafshë mund të eutanazohet vetëm nëse e njëjta ka dhembje ekstreme që mund të pasojnë me ngordhje ose e njëjta ka agresivitet dhe me këtë rrezikohet shëndeti i kafshëve dhe njerëzve. Sipas këtyre dispozitave ligjore Ministria e Bujqësisë, Pylltarisë dhe Zhvillimit Rural mund që të bëjë vetëm listimin e detajuar të rasteve kur mund të bëhët eutanazimi, mirëpo çdo herë brenda suazave që janë të përcaktuara me nenin 8, paragrafi 1, dhe nenin 10, paragrafi 2, të Ligjit për Përkujdesje ndaj Kafshëve, dhe është kundërvajtje administrative nëse kemi shkelje të këtyre dispozitave ligjore.
DMV MSV Dardan S. Pozhegu
Neni 14/4
Tek ky nen mendojmë, që duhet të shtohet teksti (klauzola) që pronari i një kafshe të regjistruar, nuk ka të drejtë të heq dore nga kafsha, përveç nëse ndërrohet pronari. Po ashtu duhet të jetë bartës i të gjitha shpenzimeve për kafshën e tij. 
Neni 23 - pika 3, bjen në kontradiktë me pikën 2, për arsye sepse, nëse qeni është agresiv dhe ka sëmundje të rënda të pashërueshme, lëndime të rënda trupore, crregullime psiqike të pakthyeshme, nuk ka nevojë të mbahet për 15 dite te tjera nga pranimi .
Neni 23/4 mendojmë se nuk duhet të ekzistoj fare sepse, e para është kontradikte e nenit 14/4 dhe poashtu nëse pranohet plotësimi i nenit 14/4 sipas propozimit tonë, ky nen duhet të largohet, (sepse kafshët nuk mirren për te plotësuar egot/dëshirat disa ditore/javore dhe pastaj të braktisen.  Ne si KSAVA nuk pranojmë të bëjmë eutanazinë e kafshëve të shëndetshme të braktisura nga pronarët e pandërgjegjshëm.
Ilir Krasniqi
Neni 23 paragrafi 4, i Projekt Udhëzimit administrativ, lidhur me aplikimin e eutanazisë, bie ndesh me nenin 8, paragrafi 1, dhe nenin 10, paragrafi 2, të Ligjit për Përkujdesjen ndaj Kafshëve. 
Kafshët e shëndosha nuk guxojmë në asnjë mënyrë që ti eutanazojmë.
Ajo çfarë kërkohet në këtë udhëzim është ideale, por si aktivist në mbrojtje të kafshëve, duke e ditur gjendjen në terren mendoj që do të jetë problematike në zbatimin e këtyre kërkesave. 
Personalisht mendoj që pikënisja e të gjitha problemeve është në AUV. Aty nuk ka staf mjaftueshëm profesional dhe as interesim që të rregullohen këto çështje. Duke e ditur që ai do jetë institucioni përgjegjës në zbatim të këtij udhëzimi, kam frik që do jetë vetëm një dokument i pa-zbatuar si shumë të tjerë në Kosovë.
Duhet vetëm të gjendet mënyra e monitorimit të AUV se a po i kryejnë punët e tyre që kërkohen me ligj.
Strehimoret duhet të përgatisin një plan konkret të procedurave të adoptimit dhe jo të mbi-popullojnë strehimoret me shpresë se do të adoptohen kafshët.  
Neni 23 paragrafi 3, mendoj që duhet të jetë së paku 30 ditë.

Neni 23 paragrafi 4, duhet të ndryshohet pasi që i bie që qentë e shëndosh të eutanazohen për shkak të papërgjegjësisë së pronarëve të tyre. 
Neni 23 paragrafi 3, mendoj që duhet të jetë së paku 30 ditë.

Neni 23 paragrafi 4, duhet të ndryshohet pasi që i bie që qentë e shëndosh të eutanazohen për shkak të papërgjegjësisë së pronarëve të tyre. 

Malda Susuri
Të ndalohet eutanazia e kafshëve që janë të mirë me njerëzit pavarësisht sa njerëzit mund t’i urrejnë. Është obligim i juaj si institucion t’i vetëdijesimi njerëzit e jo t’i zhdukim qentë nga rruga pa asnjë pikë dhembshurie. 
Po ashtu pëlqimi nga banorët nuk funksionon në Kosovë. Edhe ky aspekt është tendencë që të merren edhe qentë e butë dhe të mirë në lagje për t’i eutanazuar.

Lyra Kastrati

Neni 10 Personali i strehimores, paragrafi 6. Strehimorja duhet të ofrojë mundësi pune për vullnetarët, jo vetëm për të plotësuar nevojat e përditshme të punës në qendër por edhe për të siguruar që kafshët që mbahen në strehimore kanë mundësi socializimi. Neni 13 Kapja dhe transporti i kafshëve, paragrafi 1, kërkojmë që të dhënat e detajuara të personelit të strehimores (që janë të trajnuar për të kryer aktivitetet e kapjës në përputhje me standardet e mirëqenies së kafshëve) të jenë të publikuara në webfaqen zyrtare të strehimores, pra të jenë të qashshme për publikun. Neni 19 Hapësira për socializim, paragrafi 2. Në cilat raste konkretisht veterinari mund të përcaktojë që qentë të mos dërgohen në hapësirën për lëvizjen e lirë? Paragrafi 4. Cka nënkupton saktësisht kur thuhet se hapësira nga paragrafi 1 i Nenit 19 nuk mund të përdoret për mbajtjen e përhershme të kafshëve? Neni 20 Mënyra e përkujesjes së kafshëve në strehimore. Paragrafi 1 që thotë të gjitha kafshët duhet të sterilizohen ose kastrohen kur arrijnë moshën e përshtatshme të rekomanduar nga veterinari për të parandaluar riprodhimin e kafshëve, lë të kuptohet se bëhet fjalë për strehimore të përhershme të kafshëve. A kemi të bëjmë me një strehimore të përhershme apo të përkohëshme të kafshëve? Nëse është fjala për strehimore të përkohshme, a nënkupton që kemi të bejmë me llojin e famëkeq që quhet kill-shelter? Ne si aktivistë për mbrojtjen e kafshëve, në kontaktet tona me komunën në vitet paraprake, kemi thënë që jemi në mbështetje vetëm të një strehimoreje që është no-kill shelter. Një kill-shelter do të ishte një goditje pas shpine ndaj qytetarëve të ndershëm të këtij vendi. Neni 21 Temperatura, ndriçimi dhe ventilimi. Nënparagrafi 1.1 çka saktësisht nënkupton dritë e mjaftueshme natyrale për kafshët që të shohin njëra-tjetrën? Paragrafi 2 ku flitet për muajt e parë të jetës së të vegjëlve thuhet që atyre duhet t’u sigurohet hapësirë ku ato mund të lëvizin nëse kanë shumë nxehtë. Atyre duhet t’u sigurohet temperatura e duhur dhe ajo të kontrollohen në vazhdimësi . Paragrafi 3 ku flitet se duhet t’u sigurohet një sistem ventilimi i mjaftueshëm, nevojitet një ventilimi më se i mirë në rrethana të një strehimoreje që synon të mbajë kafshë dhe kujdeset për mirëqenien e tyre. Neni 22 Vendosja e maceve në strehimore, paragrafi 10 thotë se macet pas sterilizimit mund (?) të lirohen në mjedisin ku janë gjetur. A nënkupton që ne aktivistë për mbrojtjen e kafshëve që për dekada dhe me mjete krejtësisht vetanake jemi përkujdesur për shërimin, ushqimin e rregullt të tyre, mund të lajmërohemi në strehimore për t’i sterilizuar ato dhe më pas t’i kthejmë në territorin e tyre? Neni 23 Kontrolla, parandalimi dhe trajtimi, paragrafi 2 thotë që kafsha e marrë në strehimore, pasi të jetë kontrolluar klinikisht nga veterinari, nga ai përcaktohet nëse shfaqë (ndër të tjera) shenja të sjelljes agresive ndaj njerëzve. I nderuar zotëri Rudaku, duke qenë në dijeni se në çfarë ambienti toksik jetojnë kafshët endacake në Kosovë, të rrethuara nga një shoqëri skajshmërisht e dhunëshme jo vetëm ndaj kafshëve, por edhe ndaj vet njerëzve, kërkojmë që gjatë ekzaminimit të sjelljës së kafshës, të merret parasysh që kafsha patjetër që do të jetë e traumatizuar dhe si rrjedhojë e frikës, mund fillimisht edhe të shfaqë sjellje agresive vet-mbrojtëse. Mos të harrojmë që kafshët tona, përveç atyre që e kanë fatin ta kenë kujdesin e kafshëdashësve (që për fat numri i tyre po vjen duke u rritur çdo ditë), privohen nga gjërat elementare si: ushqimi, uji, mirëqenia e përgjithshme (përveç që abuzohen sistematikisht). Prandaj, kërkojmë të na dëshmohet (me video dhe fakte të tjera) që kafsha vërtetë, përkundër përpjekjeve të veterinarit për ta zbutur atë, për një periudhë të caktuar të kohës, nuk ka treguar shenja përmirësimi. Në praktikën tonë, që kemi përvojë shumë të gjatë në identifikimin e sjelljeve të kafshëve, nuk kemi hasur ende në një kafshë agresive e që nuk është zbutur. Gjithashtu, parafrafi 3 është në veçanti problematik dhe për ne i papranueshëm. Këtu thuhet se kafshët për të cilat janë shterur të gjitha mundësitë për t’u adoptuar, eutanazohen brenda 15 ditëve. Çka saktësisht nënkupton shterje e gjitha mundësive të adoptimit? A janë paraparë programe për adoptimin e kafshëve jashtë vendit? A I keni paraparë mënyrat për t’i kontaktuar aktivistët e dëshmuar të Kosovës të cilët mund t’ju udhëzojnë, ndihmojnë dhe lehtësojnë në procesin e adoptimit të kafshëve jashtë vendit? Duke qenë se në Kosovë, jo aq që qytetarët nuk dëshirojnë, por jo gjithëmonë i kanë kushtet për të adoptuar kafshë shoqëruese, kërkojmë që për ato kafshë që veterinari përcakton se janë shterur gjitha mundësitë për t’u shëruar (të cilët na dëshmohen me fakte për një periudhë të caktuar kohore), të na dëshmohet se paraprakisht është bërë promovimi për adoptimin e tyre brenda dhe jashtë vendit. Ky promovim do të duhej të bëhej në webfaqën zyrtare të strehimores. Paragrafi 4 ku flitet për kafshët e kapura në rrugë (që nuk kthehen tek pronari apo janë pa pronar), për të cilat janë shterur gjitha mundësitë e adoptimit, të cilat do të rrezikonin shëndetin e kafshëve tjera poqëse do të mbaheshin në strehimore, favorizohet përsëri eutanazia brenda 30 ditëve. A nuk është paraparë që kafshët e sëmura të mbahen në një hapësirë të veçantë për një kohë, deri sa të shërohen? Ky nen është i papranueshëm për komunitetin tonë të vullnetarëve kafshëdashës të cilët me dekada i kemi shëruar, rritur, ushqyer kafshët në vendbanimet tona sepse, ky nen është në kundërshtim me gjithë dokumentin dhe paradoksalisht, e legalizon eutanazinë masive të kafshëve për të cilat jemi përkujdesur me forcat vetanake. Paragrafi 5 thotë se qentë e shëndoshë mund të mbahen në strehimore nëse strehimorja vendosë (?). Në cilat raste konkretisht strehimorja vendosë? Sipas cilave kritere? A keni menduar që mund të ketë vullnetarë të cilët, në mungesë të kushteve për ta adoptuar vet një qenë, do të ishin të gatshëm të ofronin mbështetje financiare për mbajtjen e po atijë qeni në strehimore? Paragrafi 8 thotë se personeli i strehimores duhet të kontrollojë gjendjen e përgjithshme të kafshëve të paktën dy herë në ditë dhe shënojë në dosjen e kafshëve të gjitha ndryshimet e sjelljes së tyre. Për ne që i njohim mirë sjelljet e kafshëve për të cilat bëhet fjalë në dokument, kontrollimi kaq i shpeshtë i kafshës krijon stres të madh, irritim dhe rrjedhimisht ndryshim në sjelljen e saj. Përse ekziston nevoja që gjendja e përgjithshme e kafshës të kontrollohet dy herë në ditë? Çka nënkupton saktësisht ndryshim në sjelljen e kafshëve për të cilën duhet të lajmërohet veterinari? Çfarë veprimi ndërmerr veterinari në lidhje me ndryshimin e sjelljes së kafshës? Paragrafi 11 ku flitet për qentë endacak të kapur në rrugë që i nënshtrohen procedurave të sterilizimit dhe vaksinimit, dhe që mund të kthehen në vendin e kapjes duke marrë pëlqimin nga shumicës së komunitetit, na tregoni ju lutem çka nënkuptohet saktësisht shumicë e komunitetit? Si bëhet matja e kësaj shumicës? Në cilin ligj kombëtar apo ndërkombëtar konkretisht jeni bazuar për kërkimin e pëlqimit të komunitetit? Qentë endacak, shumica të sterilizuar (me para të qytetarëve) dhe shumica e të cilëve kanë vullnetarë kujdestarë që kujdesen me vite të tëra për ta, duhet thënë, në mungesë totale të përkrahjes nga ana e institucioneve, duhet të kthehen në vendin e tyre të kapjes, me apo pa pëlqim të komunitetit (shumicë apo pakicë). Ne e kundërshtojmë këtë paragraf dhe kërkojmë largimin e tërësishëm të tij. Këto 20 vitet e pasluftës (aq sa është jetëgjatësia maksimale e një qeni/mace) po të ishin përdorë mjetet e shtetit me përgjegjësi e ndërgjegje, ne sot nuk do të kishim më qenë endacak që vuajnë në rrugët tona. Nuk mundemi tash ta kërkojmë, si rezultat i keqpërdorimit të bërë këto 20 vitet e fundit, martirizimin e kafshëve të pafajshme, që ato tash, 20 vite pas luftës, ta flijojnë jetën e tyre për keqpërdoruesit e këtij vendi.

Njomëza Pallaska

1. Neni 2 a. “Pika 4. Komuna ka detyrim të organizojë strehimoren e kafshëve që do të mbështesë zbatimin e planeve lokale të kontrollit të popullatës së qenve dhe maceve.” – Plani nuk duhet te jete lokal po duhet te jete plan Qendror. Nëse e lejojmë te jete plan lokal atëherë do te kemi transfere te qenve/maceve nga një komune ne tjetrën po edhe nga shtetet fqinje. b. “Pika 7 Pa paragjykim nga paragrafi p3 i këtij Neni, nëse komuna për çfarëdo arsye nuk mund të organizojë strehimoren e kafshëve për zbatimin e këtij Udhëzimi Administrativ, është e obliguar të bashkëpunojë me komunat fqinje.” – komuna duhet te jete planifikoj ne sigurimin e buxhetit per krijimin e strehimoreve, me kete nen komunat lirohen nga buxheti mi për krijimin e strehimoreve. 2. Neni 3 Përkufizime – a. Ne cilën pjese te këtyre përkufizimeve hyjn kafshët shoqëruese te cilat jane te trajtuar sterilizuar/kastruar (posedojn vath identifikimi), microchip,vaksinuara, kane kontrolle te rregullta veterinare mirëpo janë te lira te shetisin neper lagje dhe jane te pranueshem nga lagjja? 3. Neni 23 - Kontrolla, parandalimi dhe trajtimi a. Pika 4 “Kafshët të cilat janë kapur në rrugë dhe verifikohet pronësia, strehimorja kontakton pronarin dhe vendoset kthimi tek pronari. Në rastet kur nuk kthehet tek pronari dhe janë shterur të gjitha mundësitë e tjera për t'u adoptuar dhe për të cilat shëndeti dhe mirëqenia e kafshëve do të rrezikohej nëse do të mbaheshin në strehimore për një periudhë të gjatë kohore, duhet të eutanazohen jo para se të kenë kaluar 30 dite nga data e pranimit ne strehimore.” – me kete pike ju po I inkurajoni pronaret e qenve/ maceve qe ti braktisin pasi po ju jepni opsion per zgjidhjen e problemit qe e kanë. Kafshët te cilet braktisen jane race dhe nese nuk adoptohen lokalisht mund te adoptohen ne Evrope dhe USA. Mirepo tu e pas parasysh qe transferim ne Evrope nevojitet te behet Titter test nje muaj pas vaksines se terbimit dhe pas rezultatit duhet te pritet 3 muaj para se te lejohet qe qeni/maca te mund te shkoj ne shtetet e BE, afati I dhene ne kete pike duhet te nderrohet se paku ne 120 dite. Te gjith e dijm se shume petshop dhe mbaresues te qenve/mace I shesin ato dhe ne momentin qe te rriten dhe kan me shume pergjegjesi po braktisen nga personat qe i kane blere. Patjeter duhet qe te behet nje ligj I cili nuk lejon shitjen e qenve/maceve nga persona fizik, petshop dhe mbaresues qe nuk jane te regjistruar ne organizaten nderkombetare te kinologjise apo FCI (Fédération Cynologique Internationale). Secili pronar I ri e ka obligim ligjor sterilizimin/kastrimin e kafshes shoqerues ne moshen kur lejohet kjo procedure. Ne kete pike duhet te ceket gjithashtu kontrollet me te rrepta kufitare ku une personalisht kam kalu ne shtetin fqinj me kafshen time shoqeruese dhe askush as nuk e ka pa te arsyeshme kontrollimin e dokumentit per kafshe shoqerues. 

MAPL

Neni 2 paragrafi 3, 4, 5

3. Komunat janë të detyruara të krijojnë një program për kontrollin e qenve dhe maceve endacake.

4. Komuna ka detyrim të organizojë strehimoren e kafshëve që do të mbështesë zbatimin e planeve lokale të kontrollit të popullatës së qenve dhe maceve.

5. Komuna është e obliguar të sigurojë lokacion për deponimin e sigurt të trupave të ngordhur të kafshëve.

ZL/ZKM

Bazuar ne te gjitha komentet qe kane janë ne nenin 23 marre parasysh dhe e kemi riformuluar nenin si vijon:


Neni 23
Kontrolli, parandalimi dhe trajtimi

1. Pas marrjes në strehimore, kafsha kontrollohet klinikishtë nga veterinari. 

2. [bookmark: _Hlk131579148]Kur nga kontrolli klinik veterinar nga paragrafi 1 i këtij neni përcaktohet se kafsha shfaq shenja të vuajtjes së skajshme, sëmundje të rënda të pashërueshme, lëndime të rënda trupore, çrregullime psikikë të pakthyeshme të sjelljes që shkakton vuajtje ose ka arritur një moshë të tillë që është privuar nga funksionet bazë të jetës, shfaq shenja të sjelljes agresive ndaj njerëzve dhe kafshëve të tjera dhe paraqet rrezik nëse lëshohet përsëri në komunitet, duhet të eutanazohet menjëherë me metoda mjekësore humane.

3. Kafshët nga paragrafi 2 i këtij neni, për të cilat është konstatuar nga veterinari se nuk duhet të eutanazohen menjëherë, por për të cilat janë shterur të gjitha mundësitë e tjera për t'u shëruar dhe adoptuar, për të cilat shëndeti dhe mirëqenia e kafshëve do të rrezikohej nëse do të mbaheshin në strehimore për një periudhë të gjatë kohore apo do të lëshoheshin në rrugë, atëherë duhet të eutanazohen pasi të kenë kaluar 15 ditë nga data e pranimit në strehimore, me metoda mjekësore humane.

4. Kafshët të cilat janë kapur në rrugë dhe verifikohet pronësia, strehimorja kontakton pronarin dhe vendoset kthimi tek pronari. Në rastet kur nuk kthehet tek pronari i mëparshëm dhe janë shterur të gjitha mundësitë e tjera për t'u adoptuar dhe për të cilat shëndeti dhe mirëqenia e kafshëve do të rrezikohej nëse do të mbaheshin në strehimore për një periudhë të gjatë kohore, duhet të lirohen pas 23 ditëve nga data e pranimit ne strehimore.

5. Përjashtimisht nga paragrafi 3 dhe 4 i këtij neni, nëse strehimorja vendose t’i mbaje qentë e shendosh dhe që nuk janë agresiv, duhet ta lajmërojë AUV dhe duhet t’i zbatoj dispozitat e këtij udhëzimi administrativ për mbajtjen e këtyre kafshëve. 

6. Vendimi i veterinarit nga paragrafi 2, 3 dhe 4 i këtij neni duhet të raportohet në AUV dhe të regjistrohet në librin protokollar në strehimore.

7. Kafshët në strehimore duhet të trajtohen kundër parazitëve të brendshëm dhe të jashtëm, të merren masat imunoprofilaktike si dhe masa tjera që duhet të kryhen në përputhje me legjislacionin përkatës në fuqi.

8. Personeli i strehimores duhet të kontrollojë gjendjen e përgjithshme të kafshëve të paktën dy herë në ditë dhe të shënojë në dosjen e kafshëve të gjitha ndryshimet e sjelljes së tyre dhe nëse është e nevojshme të lajmërohet veterinari.


9. Të dhënat e kafshëve të ngordhura dhe të eutanazuara duhet te regjistrohen dhe mbahen në strehimore. 

10. Kafshët në strehimore duhet të strehohen në mënyrë të tillë që të parandalohet transmetimi i sëmundjeve dhe që të mos ketë kontakt ndërmjet tyre.

11. Qentë endacak, të kapur në rrugë, të cilët i nënshtrohen procedurave të sterilizimit dhe vaksinimit, për të cilët nuk është konstatuar nevoja për eutanazi, për të cilët është konstatuar se nuk paraqesin rrezik për shëndetin dhe sigurinë publike, dhe janë shterur të gjitha mundësitë për tu adoptuar atëherë duhet të kthehen në vendin e kapjes, jo më larg se njëzet e tri ditë (23) dite nga data e trajtimit.  


















































































































































































































































































































 Nuk pranohen 
























































































































































































































































































Pjesërisht 


















































































































Pjesërisht





















Pranohen 
	
Komente te përsëritura te cilat kane pas te njëjtën kërkesë sidomos ne nenin 23 qe behet fjale për eutanazia .






2

image1.jpeg
B
S el S




